আমরা আজকাল ল্যাপটপ ব্যবহার করি কিন্তু এর পুরো সুবিধা নিতে পারি না বিভিন্ন অপশন সম্পর্কে না জানার কারনে । যেমন যারা লিনাক্স ব্যবহার করি তারা মেশিনকে বিভিন্নভাবে শাট ডাউন করতে পারি যেমন Hibernate, Suspend, Hybrid ইত্যাদি মোডে । সাধারন শাট ডাউন করার ফলে আমাদের মেশিনটি পুরোপুরি বন্ধ হয়ে যায় এবং পুনরায় চালু করলে আপনার আগের সেশনে যে সমস্ত প্রোগ্রামে কাজ করছিলেন তা পুনরায় ওপেন করতে হয়। কিন্তু সাধারন শাট ডাউন না করে আমরা যদি উপরে উল্লেখিত তিনটি মোডের যেকোন একটি মোডে শাট ডাউন করি তাহলে কয়েক সেকেন্ডের ব্যবধানে আপনার মেশিনকে চালু করতে পারবেন এবং বিভিন্ন প্রোগ্রাম যা খোলা অবস্থায় রেখেছিলেন তা পুনরায় সে অবস্থায় ফিরে পাবেন। এটি যারা বেশ কয়েকটি প্রোগ্রাম নিয়ে একসাথে কাজ করেন তাদের জন্য বেশ সুবিধাজনক।